CELEX: C2005/057/18
Language: lv
Date: 2005-03-05 00:00:00
Title: Tiesas spriedums (otrā palāta) 2005. gada 20. janvāra lietā C-306/03 (Juzgado de lo Social n°3 de Orense lūgums sniegt prejudiciālu nolēmumu) Cristalina Salgado Alonso pret Instituto Nacional de la Seguridad Social (INSS), Tesorería General de la Seguridad Social (TGSS) (Migrējošu darba ņēmēju sociālais nodrošinājums — EKL 12., 39. un 42. pants — Regulas 1408/71/EEK 45. pants un 48. panta 1. punkts — Vecums un nāve — Bezdarbs — Minimālais apdrošināšanas stāžs — Apdrošināšanas stāžs, kas jāņem vērā, aprēķinot pabalsta apmēru, bet nevis, lai piešķirtu tiesības uz šiem pabalstiem — Bezdarba periodi — Summēšana)

5.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 57/10
            
         
      TIESAS SPRIEDUMS
   
   (otrā palāta)
   2005. gada 20. janvāra
   lietā C-306/03 (Juzgado de lo Social n
      o
      3 de Orense lūgums sniegt prejudiciālu nolēmumu) Cristalina Salgado Alonso pret Instituto Nacional de la Seguridad Social (INSS), Tesorería General de la Seguridad Social (TGSS)
       (1)
   
   (Migrējošu darba ņēmēju sociālais nodrošinājums - EKL 12., 39. un 42. pants - Regulas 1408/71/EEK 45. pants un 48. panta 1. punkts - Vecums un nāve - Bezdarbs - Minimālais apdrošināšanas stāžs - Apdrošināšanas stāžs, kas jāņem vērā, aprēķinot pabalsta apmēru, bet nevis, lai piešķirtu tiesības uz šiem pabalstiem - Bezdarba periodi - Summēšana)
   (2005/C 57/18)
   tiesvedības valoda - spāņu
   Lietā C-306/03 par lūgumu sniegt prejudiciālu nolēmumu atbilstoši EKL 234. pantam, ko Juzgado de lo Social n
      o
      3 de Orense (Spānija) iesniedza ar lēmumu, kas pieņemts 2003. gada 24. jūnijā un kas Tiesā reģistrēts 2003. gada 16. jūlijā tiesvedībā Cristalina Salgado Alonso pret Instituto Nacional de la Seguridad Social (INSS), Tesorería General de la Seguridad Social (TGSS), Tiesa (otrā palāta) šādā sastāvā: palātas priekšsēdētājs C. W. A. Timmermans, tiesneši R. Silva de Lapuerta, R. Schintgen (referents), P. Kūris un G. Arestis, ģenerāladvokāte J. Kokott, sekretāre M. Múgica Arzamendi, 2005. gada 20. janvārī ir pasludinājusi spriedumu, kura rezolutīvā daļa ir šāda:
   EKL 39. un 42. pants, kā arī 45. pants Padomes 1971. gada 14. jūnija Regulā Nr. 1408/71/EEK par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā, kura grozīta un atjaunināta ar Padomes 1996. gada 2. decembra Regulu Nr. 118/97/EK un kurā izdarīti grozījumi ar Padomes 1998. gada 29. jūnija Regulu Nr. 1606/98/EK, ir jāinterpretē tādējādi, ka tie nav pretrunā tādai valsts normai, kāda ietverta Sociālā nodrošinājuma likuma divdesmit astotajā papildu noteikumā, kas neatļauj dalībvalsts kompetentajām iestādēm valsts sistēmas vecuma pensijas izmaksāšanas nolūkā ņemt vērā noteiktus apdrošināšanas periodus, ko darba ņēmējs ir pabeidzis šajā dalībvalstī bezdarba situācijā, kuras laikā apdrošināšanas bezdarba gadījumam pārvaldes iestāde pārskaitīja iemaksas vecuma pensijas apdrošināšanai, precizējot, ka šādi periodi tiek ņemti vērā vienīgi minētās pensijas apmēra aprēķināšanai.
   
      (1)  OV C 226, 20.09.2003.